หุ้นเช้า 9 พ.ย.ลงตามความกังวลหนี้ยูโร
ดัชนีหุ้นไทยช่วงเช้า (9 พ.ย.)ปิดลดลง 4.52 จุดหรือลดลง 0.43%มาปิดที่ 1,045.27 จุด ด้วยมูลค่าซื้อขาย 24,448 ล้านบาท ดัชนีไม่สามารถฝ่าแนวต้านสำคัญที่ 1,050.73 จุดขึ้นไปได้โดยแกว่งตัวระหว่าง 1,042.23จุด-1,050.73จุด โดยดัชนีลดลงตามตลาดหุ้นต่างประเทศที่กังวลหนี้ยูโร
9 พ.ย. 2553

ดัชนีหุ้นไทยช่วงเช้า (9 พ.ย.)ปิดลดลง 4.52 จุดหรือลดลง 0.43%มาปิดที่ 1,045.27 จุด ด้วยมูลค่าซื้อขาย 24,448 ล้านบาท ดัชนีไม่สามารถฝ่าแนวต้านสำคัญที่ 1,050.73 จุดขึ้นไปได้โดยแกว่งตัวระหว่าง 1,042.23จุด-1,050.73จุด โดยดัชนีลดลงตามตลาดหุ้นต่างประเทศที่กังวลหนี้ยูโร




นักวิเคราะห์บริษัทหลักทรัพย์(บล.)ดีบีเอสวิคเคอร์สคาดว่า ดัชนีแกว่งถึงอ่อนก่อนดอลลาร์สหรัฐแข็งเทียบยูโรเพราะกังวลปัญหาหนี้สินยูโรโซน แม้ว่าวงจรของตลาดยังเป็นบวกในระยะกลาง-ยาวเพราะมาตรการผ่อนคลายด้านการเงินของสหรัฐ, สหภาพยุโรป และญี่ปุ่น ผลักดันให้เม็ดเงินไหลเข้ามาแสวงหาผลตอบแทนที่ดีกว่าในตลาดหุ้นมากขึ้น แต่ควรระมัดระวังความผันผวนหรือการปรับฐานที่อาจจะเกิดขึ้นในระยะสั้นก่อน โดยเฉพาะอย่างยิ่งเมื่อจบข่าวผลประกอบการไตรมาส 3ปี2553 (งบฯไตรมาส 3 ประกาศได้ถึงวันที่ 15 พ.ย.นี้) เนื่องจาก มูลค่า ของตลาดอยู่ในโซนสูง สัดส่วนราคาต่อกำไร(P/E )ของ ดัชนี ปัจจุบันอยู่ในระดับ กลางถึงสูง ของค่าเฉลี่ยย้อนหลัง 7 ปี ส่วนราคาต่อมูลค่าบัญชี( P/BV )ขึ้นมาเป็น 2 เท่า สูงสุดในรอบ 3 ปี) และเข้าเขตซื้อมากเกินไปในทางเทคนิค(Overbought) รวมถึงการกลับมากังวลปัญหางบประมาณของไอร์แลนด์และประเทศอื่นในเขตยูโรโซนอีกรอบ ซึ่งส่วนนี้ผลักดันให้ค่าเงิน ดอลลาร์สหรัฐ แข็งค่าขึ้นเมื่อเทียบกับยูโร ดังนั้นกลยุทธ์การลงทุนในช่วงนี้จะเป็นลักษณะทยอยขายทำกำไรในหุ้นที่ต้นทุนไม่ได้ต่ำมาก, การเข้าซื้อใหม่เน้นเล่นเร็ว และหวัง ช่องว่าง สั้น รวมถึงควรคุมความเสี่ยงด้วยแนว หยุดขาดทุน ของหุ้น สำหรับหุ้นพื้นฐานดีที่มีต้นทุนต่ำมากๆ สามารถถือต่อได้